
П Р О Е К Т :

„ОБРАЗОВАТЕЛНА ИНТЕГРАЦИЯ НА ДЕЦАТА И УЧЕНИЦИТЕ В ГР. АРДИНО ЧРЕЗ ОБРАЗОВАТЕЛНА ДЕСЕГРЕГАЦИЯ ПРЕЗ УЧЕБНАТА 2025/2026 ГОДИНА”

Договор № НПОД-БС33.8-001 от 31.08.2026 г. 
1. ОСНОВНИ ДАННИ ЗА ПРОЕКТА.

	ФИНАНСИРАЩА ОРГАНИЗАЦИЯ:
	ЦЕНТЪР ЗА ОБРАЗОВАТЕЛНА ИНТЕГРАЦИЯ НА ДЕЦАТА И УЧЕНИЦИТЕ ОТ ЕТНИЧЕСКИТЕ МАЛЦИНСТВА (ЦОИДУЕМ)

	ФИНАНСИРАЩА ПРОГРАМА:
	НАЦИОНАЛНА ПРОГРАМА „ПОДПОМАГАНЕ НА ОБЩИНИ ЗА ОБРАЗОВАТЕЛНА ДЕСЕГРЕГАЦИЯ“

	НОМЕР НА ДОГОВОРА:
	№ НПОД-БС33.8-001 от 31.08.2026 г.

	НАИМЕНОВАНИЕ НА ПРОЕКТА:
	„ОБРАЗОВАТЕЛНА ИНТЕГРАЦИЯ НА ДЕЦАТА И УЧЕНИЦИТЕ  В ГР. АРДИНО ЧРЕЗ ОБРАЗОВАТЕЛНА ДЕСЕГРЕГАЦИЯ ПРЕЗ УЧЕБНАТА 2026/2027 ГОДИНА”

	СТОЙНОСТ НА ПРОЕКТА:
	15 111,83 евро


	СТОЙНОСТ НА ФИНАНСИРАНЕТО ОТ ПРОГРАМАТА:
	13 783,03 евро


	СТОЙНОСТ НА СЪФИНАНСИРАНЕТО ОТ БЕНЕФИЦИЕНТА:
	1 373,80 евро


	ПЕРИОД НА ИЗПЪЛНЕНИЕ:
	15.09.2026 г. – 15.06.2027 г.

	ОСНОВНИ ЦЕЛИ НА ПРОЕКТА:
	Основна цел:
Осигуряване на равен достъп до качествено образование за деца в задължително предучилищно образование и ученици, посещаващи образователните институции в гр. Ардино, чрез реализиране на мерки за образователна десегрегация, превенция на вторичната сегрегация и недопускане на дискриминация по етнически и социален признак.
Специфични цели:
( да се създаде подкрепяща и приобщаваща образователна среда в ДГ „Слънце“, ДГ „Брезичка“ и СУ „Васил Левски“, която насърчава взаимодействието и сътрудничеството между деца, ученици, родители и педагогически специалисти.
( да се подпомогнат деца в задължително предучилищно образование и ученици до седми клас, включени в процеса на образователна десегрегация и превенция на вторичната сегрегация, чрез осигуряване на необходимите учебни пособия и материали.
( да се осигури допълнителна подкрепа за децата, учениците и техните семейства чрез назначаване на помощници на учителя, които да участват активно в дейностите по образователна десегрегация и превенция на вторичната сегрегация.
( да се повиши информираността и мотивацията на децата, учениците и родителите относно ползите от съвместното обучение, междукултурното взаимодействие и равния достъп до образование.
( да се насърчи активното участие на родителите в образователния процес и в дейностите за изграждане на приобщаваща образователна и обществена среда.

	ЦЕЛЕВА ГРУПА:
	Проектът е разработен въз основа на установените потребности от образователна интеграция на деца и ученици от етнически и социално уязвими групи чрез реализиране на дейности за образователна десегрегация и превенция на вторичната сегрегация.

Целевите групи по проекта са:
· Деца в задължителна предучилищна възраст от ДГ „Слънце“, гр. Ардино – 33 деца;
· Деца в задължителна предучилищна възраст от ДГ „Брезичка“, гр. Ардино – 24 деца;

· Ученици от начален и прогимназиален етап на СУ „Васил Левски“, гр. Ардино – 67 ученици;

· Родители на деца и ученици от целевата група – 30 родители.

Общият брой на преките участници е 124 деца и ученици и 30 родители. Непреки участници са педагогическите специалисти и непедагогическият персонал на включените образователни институции. Проектът е насочен към преодоляване на рисковете от образователна изолация, дискриминация и вторична сегрегация, като същевременно създава условия за равен достъп до качествено образование и активно участие в образователния процес. Чрез предвидените дейности ще се повиши мотивацията за учене, ще се подобри включването на децата и учениците в съвместни образователни и извънкласни дейности и ще се насърчи тяхното личностно развитие. Осигуряването на учебни пособия и материали ще подпомогне както учебния процес, така и участието на всички деца и ученици в дейности, насочени към изграждане на толерантна и приобщаваща образователна среда. Проектът ще допринесе за по-активното участие на децата и учениците от уязвими групи в образователния процес, за подобряване на учебните резултати и за намаляване на риска от преждевременно напускане на училище. Особено внимание ще бъде отделено на работата с родителите за повишаване на тяхната ангажираност и подкрепа към образованието на техните деца. 

	ДЕЙНОСТИ ПО ПРОЕКТА:
	Дейност 2: Осигуряване на учебни пособия и материали за децата в задължително предучилищно образование и за ученици до VII клас, включени в процеса на образователна десегрегация.

Поддейност 3.1: Назначаване на непедагогически персонал към общините (образователни медиатори, помощници на учителите, социални работници в образованието), които да участват в изпълнение на общинската политика за образователна десегрегация и превенция за недопускане на вторична сегрегация, както и в дейностите по превенция и предотвратяване на негативни явления като насилие, дискриминационни прояви и тормоз в приемните образователни институции.

Поддейност 3.2: Дейностите за информиране, мотивиране и подготовка на децата и учениците за съвместното образователно развитие.

Дейност 4: Дейности за психолого-педагогическо и социално-комуникативно приобщаване на всички родители.

Дейност 5: Дейности (групова или индивидуална форма) с деца в задължително предучилищно образование и с ученици, включени в процеса на десегрегация, за продължаване на образованието им в приемните образователни институции.

	ОЧАКВАНИ РЕЗУЛТАТИ:
	· Включване на община Ардино и три образователни институции в общинския център в процеса на образователна интеграция и превенция на вторичната сегрегация на местно ниво;
· Подпомагане с учебни пособия и материали деца в задължителното предучилищно образование и ученици до VII клас, включени  в процеса на превенция на вторичната образователна сегрегация в община Ардино;
· Подобрена образователна среда в образователните институции в община Ардино, способстваща за превенция на вторичната сегрегация, чрез взаимодействие с родителите, децата и учениците и педагогическите специалисти.
· Осигурена педагогическа, психологическа и социална подкрепа на деца, ученици и родители, включени в дейности за образователна десегрегация и превенция на вторична сегрегация, чрез назначен непедагогически персонал.
· Осигурени условия за равен достъп до по-качествено образование  на деца от задължително предучилищно образование и на ученици, посещаващи образователни институции в гр. Ардино, чрез изпълнение на мерките и дейностите на проекта и програмата.
С реализирането на проекта ще се постигне образователна интеграция на децата и ученици в гр. Ардино чрез образователна десегрегация, която е важен аспект на преминаването към приобщаване и процес, който слага край на физическото разделяне на децата и учениците и допринася за гарантиране, че всяко дете и ученик има достъп до една и съща форма на образователна среда.


Проектът се осъществява  по Национална програма „Подпомагане на общини за образователна десегрегация“ с финансовата подкрепа на  Център за образователна интеграция на децата и учениците от етническите малцинства

